
KRATKO OBRAZLOŽENJE
Uredbom (EZ) br. 1406/2002 osnovana je 2002. Europska agencija za pomorsku sigurnost (EMSA) kako bi se ojačao pravni okvir EU-a u pogledu dvaju glavnih ciljeva: uspostave visoke razine pomorske sigurnosti u cijeloj Uniji te sprečavanja onečišćenja i reagiranja na njega. Uredba je od svojeg donošenja izmijenjena, ali nakon vanjske evaluacije koju je 2017. provela EMSA zaključeno je da je potrebno donijeti novu uredbu.

Stoga je cilj Prijedloga uredbe Europskog parlamenta i Vijeća (COM(2023) 269 final) prilagodba mandata EMSA-e novim trendovima u zakonodavstvu EU-a, znanstvenoj zajednici, pomorskom sektoru te socijalnim i okolišnim prioritetima. Konkretno, Agencija obavlja zadaće koje u prijašnjoj Uredbi nisu postojale te ih je stoga važno ažurirati i pružiti određenu fleksibilnost kako bi se moglo odgovoriti na buduće potrebe pomorskog sektora.

Zbog toga izvjestiteljica podržava uredbu i želi skrenuti pozornost na sljedeća pitanja:

	izvjestiteljica smatra da bi u Prijedlogu uredbe, kad je riječ o zadaćama povezanima s pomorskom sigurnošću, trebalo govoriti o „pomorskim aktivnostima”, a ne o „pomorskom prometu”. Sektor ribarstva ima bitan gospodarski i socijalni učinak u EU-u te se njime ne stvaraju samo bogatstvo i radna mjesta već ima i ključnu ulogu u opskrbi hranom. Stoga se ne može zanemariti, posebno kad se ribolov smatra vrlo opasnom pomorskom aktivnošću, a mnoge nesreće koje je EMSA zabilježila uključuju ribarska plovila. 

Osim toga, izvjestiteljica smatra da bi EMSA trebala intervenirati, izvješćivati i bilježiti podatke u vezi s pomorskim nesrećama i nezgodama koje uključuju bilo koju vrstu i veličinu plovila. Zasad to čini samo ako je plovilo o kojem je riječ dulje od 15 metara ili ako je manje plovilo sudjelovalo u nesreći s plovilom duljine 15 metara ili više. U EU-u je 85 % ribarskih plovila kraće od 12 metara i ona su suočena s većim sigurnosnim rizicima jer im nedostaju zaštitni prostori i vrlo su osjetljiva na teške vremenske uvjete i tešku ribolovnu opremu.

	Izvjestiteljica smatra da je za postizanje visoke, ujednačene i učinkovite razine pomorske sigurnosti od presudne važnosti osigurati bolje sigurnosne i radne uvjete za radnike. Ribari se posebno suočavaju s ozbiljnim zdravstvenim i sigurnosnim rizicima, obično zbog niske razine svijesti o sigurnosti i nedostatka osposobljavanja osoblja. Stoga bi EMSA trebala raditi na usklađivanju odgovarajućih radnih i životnih uvjeta ribara, kao i sigurnosnih mjera na svim vrstama plovila. Trebala bi osigurati i učinkovito osposobljavanje u području sigurnosti, digitalizacije te nautičkih i ribolovnih aktivnosti. Osim toga, ključno je osigurati uzajamno priznavanje svjedodžbi i poboljšati suradnju među obrazovnim sustavima država članica. 

	Izvjestiteljica smatra da bi u upravnom odboru Agencije trebao biti jedan predstavnik Europskog parlamenta bez prava glasa. U Uredbi o kontroli ribarstva (COM(2018)0368 – C8-0238/2018 – 2018/0193(COD)) ta je mogućnost već uključena te bi stoga trebalo primijeniti isti pristup kako bi se održala dosljednost unutar europskih agencija. 

	Izvjestiteljica smatra da bi u prijedlogu trebalo utvrditi potrebu Agencije za jačanjem socijalne dimenzije sektora ribarstva te da bi se trebali utvrditi socijalni pokazatelji kako bi se procijenilo uzimaju li se u obzir socijalni aspekti pri pomaganju Europskoj komisiji u provedbi njezina zakonodavstva.
AMANDMANI
[bookmark: IntroA]Odbor za ribarstvo poziva Odbor za promet i turizam da kao nadležni odbor uzme u obzir sljedeće:
[bookmark: ProcPageAD]<RepeatBlock-Amend>
<Amend>Amandman		<NumAm>1</NumAm>

<DocAmend>Prijedlog uredbe</DocAmend>
<Article>Uvodna izjava 1.</Article>
	

	Tekst koji je predložila Komisija
	Izmjena

	(1)	U Uniji je donesen niz zakonodavnih mjera kako bi se poboljšala pomorska sigurnost i zaštita, promicala održivost, među ostalim sprečavanjem onečišćenja, i dekarbonizacija pomorskog prometa, te olakšala razmjena informacija i digitalizacija pomorskog sektora. Da bi bile učinkovite, te bi se zakonodavne mjere trebale ispravno i ujednačeno primjenjivati u cijeloj Uniji. Time bi se osigurali ravnopravni uvjeti, ograničilo narušavanje tržišnog natjecanja zbog gospodarskih prednosti koje imaju brodovi koji ne zadovoljavaju propise i nagradili istinski sudionici pomorskog prometa.
	(1)	U Uniji je donesen niz zakonodavnih mjera kako bi se poboljšala pomorska sigurnost i zaštita, promicala održivost, među ostalim sprečavanjem onečišćenja, i dekarbonizacija pomorskog prometa i ostalih pomorskih aktivnosti kao što je ribarstvo, te olakšala razmjena informacija i digitalizacija pomorskog sektora. Da bi bile učinkovite, te bi se zakonodavne mjere trebale ispravno i ujednačeno primjenjivati u cijeloj Uniji. Time bi se osigurali ravnopravni uvjeti, ograničilo narušavanje tržišnog natjecanja zbog gospodarskih prednosti koje imaju brodovi koji ne zadovoljavaju propise i nagradili istinski sudionici pomorskog prometa.


</Amend>
<Amend>Amandman		<NumAm>2</NumAm>

<DocAmend>Prijedlog uredbe</DocAmend>
<Article>Uvodna izjava 1.a (nova)</Article>
	

	Tekst koji je predložila Komisija
	Izmjena

	
	(1.a)	U sektoru ribarstva bilježe se visoke stope nesreća s visokim stupnjem smrtnosti te je jasno da osposobljavanje ribara u području sigurnosti na radu ima važnu ulogu.


</Amend>
<Amend>Amandman		<NumAm>3</NumAm>

<DocAmend>Prijedlog uredbe</DocAmend>
<Article>Uvodna izjava 5.a (nova)</Article>
	

	Tekst koji je predložila Komisija
	Izmjena

	
	(5.a)	Kako je navedeno u rezoluciji o privlačenju nove generacije radnika u ribarsku industriju i otvaranju radnih mjesta u obalnim zajednicama, koju je Europski parlament donio 16. rujna 2021., izuzetno je važno poboljšati radne i životne uvjete na plovilu te sigurnost i praćenje i sprečavanje nezgoda i nesreća na moru. Mandat EMSA-e trebalo bi proširiti na ona ribarska plovila na kojima i dalje postoje znatni sigurnosni problemi, uključujući praćenje i izvješćivanje o nezgodama i nesrećama na moru, koji trenutačno nisu obuhvaćeni Uredbom o EMSA-i, odnosno teške nesreće i nesreće sa smrtnim ishodom u kojima sudjeluju mala ribarska plovila.


</Amend>
<Amend>Amandman		<NumAm>4</NumAm>

<DocAmend>Prijedlog uredbe</DocAmend>
<Article>Uvodna izjava 9.</Article>
	

	Tekst koji je predložila Komisija
	Izmjena

	(9)	U okviru ovih ciljeva trebala bi se definirati područja djelovanja Agencije u pružanju tehničke i operativne pomoći Komisiji i državama članicama radi provedbe politika Unije u području pomorstva.
	(9)	U okviru ovih ciljeva trebala bi se definirati područja djelovanja Agencije u pružanju tehničke i operativne pomoći Komisiji i državama članicama radi provedbe politika Unije u području pomorstva, kao i njezina suradnja s ostalim agencijama EU-a kao što je EFCA.


</Amend>
<Amend>Amandman		<NumAm>5</NumAm>

<DocAmend>Prijedlog uredbe</DocAmend>
<Article>Uvodna izjava 10.</Article>
	

	Tekst koji je predložila Komisija
	Izmjena

	(10)	Kako bi u potpunosti postigla te ciljeve, Agencija treba obavljati posebne zadaće u području pomorske sigurnosti, održivosti, dekarbonizacije pomorskog sektora, kibersigurnosti, pomorskog nadzora i kriznih situacija na moru te promicanja digitalizacije i olakšavanja razmjene podataka u području pomorstva.
	(10)	Kako bi u potpunosti postigla te ciljeve, Agencija treba obavljati posebne zadaće u području pomorske sigurnosti, sprečavanja onečišćenja s brodova, održivosti, dekarbonizacije pomorskog sektora, kibersigurnosti, pomorskog nadzora i kriznih situacija na moru te promicanja digitalizacije i olakšavanja razmjene podataka u području pomorstva. Pri obavljanju tih zadaća Agencija bi trebala obratiti pozornost na posebnosti različitih vrsta pomorskih aktivnosti, s posebnim naglaskom na uvjetima koji se primjenjuju na sektor ribarstva.


</Amend>
<Amend>Amandman		<NumAm>6</NumAm>

<DocAmend>Prijedlog uredbe</DocAmend>
<Article>Uvodna izjava 11.a (nova)</Article>
	

	Tekst koji je predložila Komisija
	Izmjena

	
	(11.a)	Agencija bi pri obavljanju svojih zadaća posebnu pozornost trebala posvetiti sektoru ribarstva jer on ima važan gospodarski i socijalni učinak u EU-u. Konkretno, ribarska plovila i radnici vrlo su osjetljivi na rizike za pomorsku sigurnost i imaju važnu ulogu u zelenoj tranziciji.


</Amend>
<Amend>Amandman		<NumAm>7</NumAm>

<DocAmend>Prijedlog uredbe</DocAmend>
<Article>Uvodna izjava 14.</Article>
	

	Tekst koji je predložila Komisija
	Izmjena

	(14)	Kad je riječ o pomorskoj sigurnosti, Agencija bi trebala osmisliti proaktivan pristup utvrđivanju sigurnosnih rizika i izazova na temelju kojeg bi svake tri godine Komisiji trebala podnijeti izvješće o napretku u području pomorske sigurnosti. Nadalje, Agencija bi trebala nastaviti pomagati Komisiji i državama članicama u provedbi relevantnog zakonodavstva Unije, posebno u područjima obveza države zastave i države luke, istraživanja pomorskih nesreća, sigurnosti putničkih brodova, priznatih organizacija i pomorske opreme. Naposljetku, Agencija bi trebala zauzeti proaktivnu ulogu kako bi poduprla uvođenje autonomnih i automatiziranih površinskih brodova, a važno je i da radi na prikupljanju dodatnih podataka u području osposobljavanja pomoraca i izdavanja svjedodžbi pomorcima te Konvencije o radu pomoraca (2006.).
	(14)	Kad je riječ o pomorskoj sigurnosti, Agencija bi trebala osmisliti proaktivan pristup identificiranju sigurnosnih rizika i izazova za svaku vrstu i veličinu plovila na temelju kojeg bi svake tri godine Komisiji i Europskom parlamentu trebala podnijeti izvješće o napretku ostvareno u području pomorske sigurnosti. Kad Agencija u izvješću navede potrebu za novim sigurnosnim standardima, trebalo bi ubrzati ispunjavanje tih novih zahtjeva kako bi se izbjegla duga razdoblja čekanja između njihova službenog priznavanja i učinka na plovila te bi ih po potrebi trebalo popratiti zakonodavnim prijedlogom. Nadalje, Agencija bi trebala nastaviti pomagati Komisiji i državama članicama u provedbi relevantnog zakonodavstva Unije, posebno u područjima obveza države zastave i države luke, istraživanja pomorskih nesreća, sigurnosti putničkih brodova, priznatih organizacija i pomorske opreme. Naposljetku, Agencija bi trebala zauzeti proaktivnu ulogu kako bi poduprla uvođenje autonomnih i automatiziranih površinskih brodova, a važno je i da radi na prikupljanju dodatnih podataka u području osposobljavanja pomoraca i izdavanja svjedodžbi pomorcima te Konvencije o radu pomoraca (2006.). Naposljetku, Agencija bi trebala raditi na uzajamnom priznavanju osposobljavanja i svjedodžbi o sigurnosti ribara i pomoraca kako bi se poboljšale poslovne mogućnosti i suradnja među državama članicama i ostalim agencijama te poboljšalo slobodno kretanje radnika.


</Amend>
<Amend>Amandman		<NumAm>8</NumAm>

<DocAmend>Prijedlog uredbe</DocAmend>
<Article>Uvodna izjava 14.a (nova)</Article>
	

	Tekst koji je predložila Komisija
	Izmjena

	
	(14.a)	Poziva Komisiju da u pravo EU-a prenese Međunarodnu konvenciju IMO-a o standardima osposobljavanja, izdavanju svjedodžbi i držanju straže osoblja na ribarskim brodovima (STCW-F iz 1995.) kako bi se uspostavio usklađen okvir za minimalnu razinu osposobljavanja ribara u Europi.


</Amend>
<Amend>Amandman		<NumAm>9</NumAm>

<DocAmend>Prijedlog uredbe</DocAmend>
<Article>Uvodna izjava 14.b (nova)</Article>
	

	Tekst koji je predložila Komisija
	Izmjena

	
	(14.b)	Kad je riječ o ribarskim plovilima, mandat EMSA-e trebalo bi proširiti na redovito praćenje i pružanje sustavnih statističkih informacija, usklađenih na razini EU-a, o nezgodama i nesrećama u kojima sudjeluju plovila koja nisu obuhvaćena Direktivom 2009/18/EZ. Praćenjem i ocjenjivanjem promjena tih podataka, posebno u pogledu zemljopisnih područja, flota i ribolovnog alata koji se upotrebljava, bit će moguće pronaći rješenja za poboljšanje situacije, smanjenje broja nesreća i njihovo sprečavanje, posebno na plovilima za lokalni i obalni ribolov.


</Amend>
<Amend>Amandman		<NumAm>10</NumAm>

<DocAmend>Prijedlog uredbe</DocAmend>
<Article>Uvodna izjava 17.</Article>
	

	Tekst koji je predložila Komisija
	Izmjena

	(17)	Stoga, iako bi Agencija trebala nastaviti podupirati Komisiju i države članice u provedbi Uredbe (EU) 2015/757 Europskog parlamenta i Vijeća25, trebala bi dodatno pomoći u provedbi novih regulatornih mjera za dekarbonizaciju sektora pomorskog prometa koje su dio zakonodavnog paketa „Spremni za 55 %”, poput Uredbe [...] o uporabi obnovljivih i niskougljičnih goriva u pomorskom prometu, kao i elemenata povezanih s pomorskim prometom iz Direktive 2003/87/EZ Europskog parlamenta i Vijeća26 o uspostavi sustava trgovanja emisijskim jedinicama stakleničkih plinova unutar Unije. Agencija bi trebala i dalje biti predvodnik u pogledu stručnog znanja na razini Unije kako bi pomogla u prijelazu sektora na obnovljiva i niskougljična goriva provođenjem istraživanja i izradom smjernica o primjeni i uvođenju održivih alternativnih izvora energije za brodove, uključujući opskrbu brodova električnom energijom s kopna, kao i u pogledu uvođenja rješenja za energetsku učinkovitost i pogon uz pomoć vjetra. Kako bi se pratio napredak u području dekarbonizacije sektora pomorskog prometa, Agencija bi svake tri godine trebala izvješćivati Komisiju o tome što poduzima u pogledu smanjenja emisija stakleničkih plinova i dati preporuke koje bi mogla imati.
	(17)	Stoga, iako bi Agencija trebala nastaviti podupirati Komisiju i države članice u provedbi Uredbe (EU) 2015/757 Europskog parlamenta i Vijeća25, trebala bi dodatno pomoći u provedbi novih regulatornih mjera za dekarbonizaciju sektora pomorskog prometa i ostalih pomorskih aktivnosti kao što je ribarstvo koje su dio zakonodavnog paketa „Spremni za 55 %”, poput Uredbe [...] o uporabi obnovljivih i niskougljičnih goriva u pomorskom prometu, kao i elemenata povezanih s pomorskim prometom iz Direktive 2003/87/EZ Europskog parlamenta i Vijeća26 o uspostavi sustava trgovanja emisijskim jedinicama stakleničkih plinova unutar Unije. Agencija bi trebala i dalje biti predvodnik u pogledu stručnog znanja na razini Unije kako bi pomogla u prijelazu sektora na obnovljiva i niskougljična goriva provođenjem istraživanja i izradom smjernica o primjeni i uvođenju održivih alternativnih izvora energije za brodove, uključujući opskrbu brodova električnom energijom s kopna, kao i u pogledu uvođenja rješenja za energetsku učinkovitost i pogon uz pomoć vjetra. Kad je riječ o ribarskim plovilima, pri istraživanju alternativnih izvora energije trebalo bi uzeti u obzir različite ribolovne alate i područja. Kako bi se pratio napredak u području dekarbonizacije pomorskog sektora, Agencija bi svake tri godine trebala izvješćivati Komisiju o tome što poduzima u pogledu smanjenja emisija stakleničkih plinova i dati preporuke koje bi mogla imati.

	__________________
	__________________

	25 Uredba (EU) 2015/757 Europskog parlamenta i Vijeća od 29. travnja 2015. o praćenju emisija ugljikova dioksida iz pomorskog prometa, izvješćivanju o njima i njihovoj verifikaciji te o izmjeni Direktive 2009/16/EZ (SL L 123, 19.5.2015., str. 55.).
	25 Uredba (EU) 2015/757 Europskog parlamenta i Vijeća od 29. travnja 2015. o praćenju emisija ugljikova dioksida iz pomorskog prometa, izvješćivanju o njima i njihovoj verifikaciji te o izmjeni Direktive 2009/16/EZ (SL L 123, 19.5.2015., str. 55.).

	26 Direktiva 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Unije i o izmjeni Direktive Vijeća 96/61/EZ (SL L 275, 25.10.2003., str. 32.).
	26 Direktiva 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Unije i o izmjeni Direktive Vijeća 96/61/EZ (SL L 275, 25.10.2003., str. 32.).


</Amend>
<Amend>Amandman		<NumAm>11</NumAm>

<DocAmend>Prijedlog uredbe</DocAmend>
<Article>Uvodna izjava 17.a (nova)</Article>
	

	Tekst koji je predložila Komisija
	Izmjena

	
	(17.a)	Kad je riječ o sektoru ribarstva, iako su sve te mjere nužne kako bi se osigurala čista mora koja su iznimno važna za sve koji žele loviti, uzgajati i prodavati kvalitetne proizvode iz mora, one moraju biti popraćene potrebnom dodjelom sredstava i poticaja kako bi se održale ribarske aktivnosti, posebno one u području malog i artizanalnog ribolova.


</Amend>
<Amend>Amandman		<NumAm>12</NumAm>

<DocAmend>Prijedlog uredbe</DocAmend>
<Article>Uvodna izjava 23.</Article>
	

	Tekst koji je predložila Komisija
	Izmjena

	(23)	Nacionalna tijela koja obavljaju funkcije obalne straže nadležna su za brojne zadaće koje mogu obuhvaćati pomorsku sigurnost, zaštitu, traganje i spašavanje na moru, nadzor državne granice na moru, kontrolu ribarstva, carinsku provjeru na moru, opće izvršavanje zakonodavstva na moru i zaštitu morskog okoliša. Agencija, Agencija za europsku graničnu i obalnu stražu, osnovana Uredbom (EU) 2019/1896 Europskog parlamenta i Vijeća29, i Europska agencija za kontrolu ribarstva, osnovana Uredbom (EU) 2019/473 Europskog parlamenta i Vijeća30, trebale bi stoga, u okviru svojih mandata, ojačati međusobnu suradnju i suradnju s nacionalnim tijelima koja obavljaju funkcije obalne straže kako bi poboljšale informiranost o stanju u pomorstvu te poduprle koherentno i troškovno učinkovito djelovanje.
	(23)	Nacionalna tijela koja obavljaju funkcije obalne straže nadležna su za brojne zadaće koje mogu obuhvaćati pomorsku sigurnost, zaštitu, traganje i spašavanje na moru, nadzor državne granice na moru, kontrolu ribarstva, carinsku provjeru na moru, opće izvršavanje zakonodavstva na moru i zaštitu morskog okoliša. Agencija, Agencija za europsku graničnu i obalnu stražu, osnovana Uredbom (EU) 2019/1896 Europskog parlamenta i Vijeća29, i Europska agencija za kontrolu ribarstva, osnovana Uredbom (EU) 2019/473 Europskog parlamenta i Vijeća30, trebale bi stoga, u okviru svojih mandata, ojačati međusobnu suradnju i suradnju s nacionalnim tijelima koja obavljaju funkcije obalne straže kako bi poboljšale informiranost o stanju u pomorstvu te poduprle koherentno i troškovno učinkovito djelovanje pružanjem usluga, informacija, tehnologije, opreme i osposobljavanja te koordiniranjem višenamjenskih operacija, prikupljanjem podataka za znanstvena istraživanja, praćenjem europskih voda i provedbom programa suradnje s trećim zemljama.

	__________________
	__________________

	29 Uredba (EU) 2019/1896 Europskog parlamenta i Vijeća od 13. studenoga 2019. o europskoj graničnoj i obalnoj straži i stavljanju izvan snage uredaba (EU) br. 1052/2013 i (EU) 2016/1624 (SL L 295, 14.11.2019., str. 1.).
	29 Uredba (EU) 2019/1896 Europskog parlamenta i Vijeća od 13. studenoga 2019. o europskoj graničnoj i obalnoj straži i stavljanju izvan snage uredaba (EU) br. 1052/2013 i (EU) 2016/1624 (SL L 295, 14.11.2019., str. 1.).

	30 Uredba (EU) 2019/473 Europskog parlamenta i Vijeća od 19. ožujka 2019. o Europskoj agenciji za kontrolu ribarstva (SL L 83, 25.3.2019., str. 18.).
	30 Uredba (EU) 2019/473 Europskog parlamenta i Vijeća od 19. ožujka 2019. o Europskoj agenciji za kontrolu ribarstva (SL L 83, 25.3.2019., str. 18.).


</Amend>
<Amend>Amandman		<NumAm>13</NumAm>

<DocAmend>Prijedlog uredbe</DocAmend>
<Article>Uvodna izjava 36.a (nova)</Article>
	

	Tekst koji je predložila Komisija
	Izmjena

	
	(36.a)	Agencija bi trebala poboljšati suradnju s Europskom agencijom za kontrolu ribarstva (EFCA) u pogledu sprečavanja i djelovanja u slučaju nezgoda na moru u koje su uključena ribarska plovila.


</Amend>
<Amend>Amandman		<NumAm>14</NumAm>

<DocAmend>Prijedlog uredbe</DocAmend>
<Article>Članak 1. – stavak 2.</Article>
	

	Tekst koji je predložila Komisija
	Izmjena

	2.	Agencija pomaže državama članicama i Komisiji da djelotvorno primjenjuju i provode pravo Unije u području pomorskog prometa u cijeloj Uniji. U tu svrhu Agencija surađuje s državama članicama i Komisijom i pruža im tehničku, operativnu i znanstvenu pomoć u okviru svojih ciljeva i zadaća utvrđenih u članku 2. i poglavljima II. i III.
	(Ne odnosi se na hrvatsku verziju.)	


</Amend>
<Amend>Amandman		<NumAm>15</NumAm>

<DocAmend>Prijedlog uredbe</DocAmend>
<Article>Članak 1. – stavak 3.</Article>
	

	Tekst koji je predložila Komisija
	Izmjena

	3.	Pružanjem pomoći iz stavka 2. Agencija posebno podupire države članice i Komisiju u pravilnoj primjeni relevantnih pravnih akata Unije i istodobno pridonosi ukupnoj učinkovitosti pomorskog prometa i prijevoza kako je utvrđeno u ovoj Uredbi, čime olakšava postizanje ciljeva Unije u području pomorskog prometa.
	3.	Pružanjem pomoći iz stavka 2. Agencija posebno podupire države članice i Komisiju u pravilnoj primjeni relevantnih pravnih akata Unije i istodobno pridonosi ukupnoj učinkovitosti pomorskog prometa i prijevoza kako je utvrđeno u ovoj Uredbi, čime olakšava postizanje ciljeva Unije u pomorskom području.


</Amend>
<Amend>Amandman		<NumAm>16</NumAm>

<DocAmend>Prijedlog uredbe</DocAmend>
<Article>Članak 2. – stavak 1.</Article>

	

	Tekst koji je predložila Komisija
	Izmjena

	1.	Ciljevi Agencije obuhvaćaju promicanje i postizanje visoke, ujednačene i djelotvorne razine pomorske sigurnosti bez nesreća, smanjenje emisija stakleničkih plinova s brodova i održivost pomorskog sektora, kao i sprečavanje i saniranje onečišćenja mora s brodova te saniranje onečišćenja mora uzrokovanog naftnim i plinskim postrojenjima.
	1.	Ciljevi Agencije obuhvaćaju promicanje i postizanje visoke, ujednačene i djelotvorne razine pomorske sigurnosti bez nesreća, pri čemu su obuhvaćena sva ribarska plovila, smanjenje emisija stakleničkih plinova s brodova i održivost pomorskog sektora, kao i sprečavanje i saniranje onečišćenja mora s brodova svih vrsta i veličina te saniranje onečišćenja mora uzrokovanog naftnim i plinskim postrojenjima.


</Amend>
<Amend>Amandman		<NumAm>17</NumAm>

<DocAmend>Prijedlog uredbe</DocAmend>
<Article>Članak 2. – stavak 2.</Article>
	

	Tekst koji je predložila Komisija
	Izmjena

	2.	Dodatni ciljevi Agencije obuhvaćaju promicanje digitalizacije pomorskog sektora olakšavanjem elektroničkog prijenosa podataka, čime se radi na pojednostavnjenju, i stavljanje na raspolaganje integriranih sustava i usluga za pomorski nadzor i informiranost o pomorstvu Komisiji i državama članicama.
	2.	Dodatni ciljevi Agencije obuhvaćaju usklađeno promicanje digitalizacije pomorskog sektora olakšavanjem elektroničkog prijenosa podataka, čime se radi na pojednostavnjenju, i stavljanje na raspolaganje integriranih sustava i usluga za pomorski nadzor i informiranost o pomorstvu Komisiji i državama članicama.


</Amend>
<Amend>Amandman		<NumAm>18</NumAm>

<DocAmend>Prijedlog uredbe</DocAmend>
<Article>Članak 3. – stavak 5.</Article>
	

	Tekst koji je predložila Komisija
	Izmjena

	5.	Ako je to potrebno za obavljanje njezinih zadaća, Agencija provodi studije u kojima sudjeluje Komisija, kad je primjenjivo i države članice (putem savjetodavnih upravljačkih skupina), a prema potrebi i socijalni partneri i predstavnici industrije sa stručnim znanjem o relevantnim temama.
	5.	Ako je to potrebno za obavljanje njezinih zadaća, Agencija provodi studije u kojima sudjeluje Komisija, kad je primjenjivo i države članice (putem savjetodavnih upravljačkih skupina), a prema potrebi i socijalni partneri i predstavnici industrije sa stručnim znanjem o relevantnim temama, te se savjetuje s ostalim relevantnim agencijama EU-a kao što je EFCA.


</Amend>
<Amend>Amandman		<NumAm>19</NumAm>

<DocAmend>Prijedlog uredbe</DocAmend>
<Article>Članak 3. – stavak 6.</Article>
	

	Tekst koji je predložila Komisija
	Izmjena

	6.	Na temelju istraživanja i studija koje provodi, ali i na temelju iskustva stečenog provođenjem vlastitih aktivnosti, posebno posjeta i inspekcijskih pregleda, te na temelju razmjene informacija i dobrih primjera iz prakse s državama članicama i Komisijom, Agencija može, nakon prethodnog savjetovanja s Komisijom, izdati relevantne neobvezujuće preporuke, smjernice ili priručnike kako bi državama članicama, a prema potrebi i industriji, pružila potporu i olakšala rad na provedbi zakonodavstva Unije.
	6.	Na temelju istraživanja i studija koje provodi, ali i na temelju iskustva stečenog provođenjem vlastitih aktivnosti, posebno posjeta i inspekcijskih pregleda, te na temelju razmjene informacija i dobrih primjera iz prakse s državama članicama, Komisijom i ostalim relevantnim agencijama EU-a, Agencija može, nakon prethodnog savjetovanja s Komisijom, izdati relevantne neobvezujuće preporuke, smjernice ili priručnike kako bi državama članicama, a prema potrebi i industriji, pružila potporu i olakšala rad na provedbi zakonodavstva Unije.


</Amend>
<Amend>Amandman		<NumAm>20</NumAm>

<DocAmend>Prijedlog uredbe</DocAmend>
<Article>Članak 4. – stavak 1.</Article>
	

	Tekst koji je predložila Komisija
	Izmjena

	1.	Agencija prati napredak u području sigurnosti pomorskog prometa u Uniji, provodi analizu rizika na temelju dostupnih podataka i kreira modele procjene rizika za sigurnost kako bi utvrdila sigurnosne probleme i rizike. Svake tri godine Komisiji podnosi izvješće o napretku u području pomorske sigurnosti s eventualnim tehničkim preporukama koje bi se mogle primijeniti na razini Unije ili na međunarodnoj razini. U skladu s tim Agencija posebno analizira i predlaže relevantne smjernice ili preporuke povezane s mogućim sigurnosnim rizicima koji nastaju kao posljedica primjene i uvođenja održivih alternativnih izvora energije za brodove, uključujući opskrbu brodova na vezu električnom energijom s kopna.
	1.	Agencija prati napredak u području sigurnosti pomorskih aktivnosti u Uniji, provodi analizu rizika na temelju dostupnih podataka i kreira modele procjene rizika za sigurnost kako bi utvrdila sigurnosne probleme i rizike u pogledu svih vrsta i veličina plovila. Svake tri godine Komisiji podnosi izvješće o napretku u području pomorske sigurnosti s eventualnim tehničkim preporukama koje bi se mogle primijeniti na razini Unije ili na međunarodnoj razini. U skladu s tim Agencija posebno analizira i predlaže relevantne smjernice ili preporuke povezane s mogućim sigurnosnim rizicima koji nastaju kao posljedica primjene i uvođenja održivih alternativnih izvora energije za brodove svih vrsta i veličina, uključujući opskrbu brodova na vezu električnom energijom s kopna.


</Amend>
<Amend>Amandman		<NumAm>21</NumAm>

<DocAmend>Prijedlog uredbe</DocAmend>
<Article>Članak 4. – stavak 4. – podstavak 1.</Article>
	

	Tekst koji je predložila Komisija
	Izmjena

	Agencija podupire Komisiju u uspostavi i održavanju baze podataka iz članka 17. Direktive 2009/18/EZ. Na temelju prikupljenih podataka Agencija sastavlja godišnji pregled pomorskih nesreća i nezgoda. Na zahtjev predmetnih država članica i ako ne postoji sukob interesa, Agencija pruža operativnu potporu tim državama članicama pri provođenju sigurnosnih istraga. Agencija provodi i analizu izvješća o sigurnosnim istragama radi utvrđivanja dodane vrijednosti na razini Unije u smislu eventualnih korisnih iskustava.
	Agencija podupire Komisiju u uspostavi i održavanju baze podataka iz članka 17. Direktive 2009/18/EZ. Na temelju prikupljenih podataka Agencija sastavlja godišnji pregled pomorskih nesreća i nezgoda, koji je predstavljen po različitim državama članicama i različitim pomorskim aktivnostima. Na zahtjev predmetnih država članica i ako ne postoji sukob interesa, Agencija pruža operativnu potporu tim državama članicama pri provođenju sigurnosnih istraga. Agencija provodi i analizu izvješća o sigurnosnim istragama radi utvrđivanja dodane vrijednosti na razini Unije u smislu eventualnih korisnih iskustava.


</Amend>
<Amend>Amandman		<NumAm>22</NumAm>

<DocAmend>Prijedlog uredbe</DocAmend>
<Article>Članak 4. – stavak 4. – podstavak 2.</Article>
	

	Tekst koji je predložila Komisija
	Izmjena

	Agencija osigurava program stručnog usavršavanja i osposobljavanja za nadležna tijela za sigurnosne istrage pomorskih nesreća.
	Agencija osigurava program stručnog usavršavanja i osposobljavanja za nadležna tijela za sigurnosne istrage pomorskih nesreća. Ona također pruža učinkovito osposobljavanje u području sigurnosti, digitalizacije, nautičkih i ribolovnih aktivnosti za radnike u sektoru ribarstva s obzirom na to da većina njih radi na malim plovilima koja su izložena većem riziku od nesreća.


</Amend>
<Amend>Amandman		<NumAm>23</NumAm>

<DocAmend>Prijedlog uredbe</DocAmend>
<Article>Članak 4. – stavak 9.</Article>
	

	Tekst koji je predložila Komisija
	Izmjena

	9.	Agencija prikuplja i analizira podatke o pomorcima koji se dostavljaju i upotrebljavaju u skladu s Direktivom (EU) 2022/993 Europskog parlamenta i Vijeća40. Osim toga, može prikupljati i analizirati podatke o provedbi Konvencije o radu pomoraca iz 2006. kako bi pomogla poboljšati uvjete života i rada pomoraca na brodovima.
	9.	Agencija prikuplja i analizira podatke o pomorcima koji se dostavljaju i upotrebljavaju u skladu s Direktivom (EU) 2022/993 Europskog parlamenta i Vijeća40. To se posebno odnosi na ribare u skladu sa zahtjevima Međunarodne konvencije o standardima osposobljavanja, izdavanju svjedodžbi i držanju straže osoblja na ribarskim brodovima (STCW-F). Ona prikuplja i analizira podatke o provedbi Konvencije o radu pomoraca iz 2006. i Konvencije o radu u ribolovu (C188) iz 2007. kako bi pomogla poboljšati i uskladiti sigurnosne uvjete te uvjete života i rada pomoraca i ribara na brodovima. Osim toga prikuplja i analizira socijalne pokazatelje koji se uzimaju u obzir pri pružanju horizontalne tehničke potpore Europskoj komisiji i državama članicama.

	__________________
	__________________

	40 Direktiva (EU) 2022/993 Europskog parlamenta i Vijeća od 8. lipnja 2022. o minimalnoj razini izobrazbe pomoraca (SL L 169, 27.6.2022., str. 45.).
	40 Direktiva (EU) 2022/993 Europskog parlamenta i Vijeća od 8. lipnja 2022. o minimalnoj razini izobrazbe pomoraca (SL L 169, 27.6.2022., str. 45.).


</Amend>
<Amend>Amandman		<NumAm>24</NumAm>

<DocAmend>Prijedlog uredbe</DocAmend>
<Article>Članak 4. – stavak 9.a (novi)</Article>
	

	Tekst koji je predložila Komisija
	Izmjena

	
	9.a	Agencija blisko surađuje s Komisijom kako bi Konvenciju STCW-F Međunarodne pomorske organizacije prenijela u pravo Unije te kako bi se odredio usklađen okvir za minimalnu razinu osposobljavanja ribara u Europi, uključujući osposobljavanje u području sigurnosti i digitalizaciju.


</Amend>
<Amend>Amandman		<NumAm>25</NumAm>
<DocAmend>Prijedlog uredbe</DocAmend>
<Article>Članak 5. – stavak 2. – točka de (nova)</Article>
	

	Tekst koji je predložila Komisija
	Izmjena

	
	(da)	razmjenom i prikupljanjem relevantnih informacija od ostalih agencija EU-a, kao što je EFCA, posebno u vezi s izgubljenim ribolovnim alatom.


</Amend>
<Amend>Amandman		<NumAm>26</NumAm>

<DocAmend>Prijedlog uredbe</DocAmend>
<Article>Članak 6. – stavak 1.</Article>
	

	Tekst koji je predložila Komisija
	Izmjena

	1.	Agencija prati napredak u provođenju operativnih i tehničkih mjera poduzetih u svrhu povećanja energetske učinkovitosti brodova i uvođenja održivih alternativnih goriva i brodskih energetskih sustava, uključujući opskrbu električnom energijom s kopna i pogon uz pomoć vjetra, kako bi se smanjile emisije stakleničkih plinova s brodova.
	1.	Agencija prati napredak u provođenju operativnih i tehničkih mjera poduzetih u svrhu povećanja energetske učinkovitosti brodova i uvođenja održivih alternativnih goriva i brodskih energetskih sustava za sve vrste i veličine brodova, uključujući opskrbu električnom energijom s kopna i pogon uz pomoć vjetra, kako bi se smanjile emisije stakleničkih plinova s brodova.


</Amend>
<Amend>Amandman		<NumAm>27</NumAm>

<DocAmend>Prijedlog uredbe</DocAmend>
<Article>Članak 6. – stavak 2.</Article>
	

	Tekst koji je predložila Komisija
	Izmjena

	2.	Agencija Komisiji i državama članicama, na njihov zahtjev, pruža tehničku pomoć pri njihovom regulatornom djelovanju za smanjenje emisija stakleničkih plinova s brodova. U tom slučaju, Agencija se može poslužiti svim operativnim alatima ili uslugama relevantnima za obavljanje te zadaće. Agencija posebno istražuje, analizira i predlaže relevantne smjernice ili preporuke povezane s primjenom i uvođenjem održivih alternativnih goriva i brodskih energetskih sustava, uključujući opskrbu električnom energijom s kopna i pogon uz pomoć vjetra, kao i smjernice ili preporuke u pogledu mjera za postizanje energetske učinkovitosti.
	2.	Agencija Komisiji i državama članicama, na njihov zahtjev, pruža tehničku pomoć pri njihovom regulatornom djelovanju za smanjenje emisija stakleničkih plinova s brodova. U tom slučaju, Agencija se može poslužiti svim operativnim alatima ili uslugama relevantnima za obavljanje te zadaće. Agencija posebno istražuje, analizira i predlaže relevantne smjernice ili preporuke povezane s primjenom i uvođenjem održivih alternativnih goriva i brodskih energetskih sustava za sve vrste i veličine brodova, uključujući opskrbu električnom energijom s kopna i pogon uz pomoć vjetra, kao i smjernice ili preporuke u pogledu mjera za postizanje energetske učinkovitosti.


</Amend>
<Amend>Amandman		<NumAm>28</NumAm>

<DocAmend>Prijedlog uredbe</DocAmend>
<Article>Članak 6. – stavak 6.</Article>
	

	Tekst koji je predložila Komisija
	Izmjena

	6.	Agencija svake tri godine Komisiji podnosi izvješće o napretku u postizanju dekarbonizacije pomorskog sektora na razini Unije. Ako je moguće, to izvješće uključuje tehničku analizu utvrđenih pitanja na kojima bi trebalo raditi na razini Unije.
	6.	Agencija svake tri godine Komisiji podnosi izvješće o napretku u postizanju dekarbonizacije pomorskog sektora na razini Unije. Ako je moguće, to izvješće uključuje tehničku analizu utvrđenih pitanja na kojima bi trebalo raditi na razini Unije, uzimajući u obzir posebnosti različitih segmenata i vrsta flote za brodove. Izvješće se objavljuje na internetskoj stranici Agencije.


</Amend>
<Amend>Amandman		<NumAm>29</NumAm>
<DocAmend>Prijedlog uredbe</DocAmend>
<Article>Članak 7. – stavak 2.</Article>
	

	Tekst koji je predložila Komisija
	Izmjena

	2.	Agencija pomaže Komisiji i državama članicama, zajedno sa svim drugim relevantnim tijelima Unije, u razvoju otpornosti u pogledu kibersigurnosnih incidenata u pomorskom sektoru, posebno olakšavanjem razmjene najboljih primjera iz prakse i informacija o kibersigurnosnim incidentima među državama članicama.
	2.	Agencija pomaže Komisiji i državama članicama, zajedno sa svim ostalim relevantnim tijelima Unije, posebno EFCA-om, u razvoju otpornosti u pogledu kibersigurnosnih incidenata u pomorskom sektoru, posebno olakšavanjem razmjene najboljih primjera iz prakse i informacija o kibersigurnosnim incidentima među državama članicama.


</Amend>
<Amend>Amandman		<NumAm>30</NumAm>
<DocAmend>Prijedlog uredbe</DocAmend>
<Article>Članak 9. – stavak 2. – točka d</Article>
	

	Tekst koji je predložila Komisija
	Izmjena

	(d)	olakšavanja ponovne uporabe i dijeljenja podataka razmijenjenih u okviru europskog okružja jedinstvenog pomorskog sučelja s pomoću sustava SafeSeaNet.
	(d)	olakšavanja i poboljšanja ponovne uporabe i dijeljenja pouzdanih podataka razmijenjenih u okviru europskog okružja jedinstvenog pomorskog sučelja s pomoću sustava SafeSeaNet.


</Amend>
<Amend>Amandman		<NumAm>31</NumAm>

<DocAmend>Prijedlog uredbe</DocAmend>
<Article>Članak 12. – stavak 1. – uvodni dio</Article>
	

	Tekst koji je predložila Komisija
	Izmjena

	1.	Agencija u suradnji s Agencijom za europsku graničnu i obalnu stražu, osnovanom Uredbom (EU) 2019/1896, i Europskom agencijom za kontrolu ribarstva, osnovanom Uredbom (EU) 2019/473, u skladu s njihovim mandatima, pruža potporu nacionalnim nadležnim tijelima koja obavljaju funkcije obalne straže na nacionalnoj razini i razini Unije te, prema potrebi, na međunarodnoj razini:
	1.	Agencija u suradnji s Agencijom za europsku graničnu i obalnu stražu, osnovanom Uredbom (EU) 2019/1896, i Europskom agencijom za kontrolu ribarstva osnovanom Uredbom (EU) 2019/473, u skladu s njihovim mandatima, pruža potporu nacionalnim nadležnim tijelima koja obavljaju funkcije obalne straže, odnosno praćenje ribarstva, kontrolu granica, pomorsku sigurnost, zaštitu, traganje i spašavanje, carinske provjere, opće izvršavanje zakonodavstva i zaštitu okoliša na nacionalnoj razini i razini Unije te, prema potrebi, na međunarodnoj razini:


</Amend>
<Amend>Amandman		<NumAm>32</NumAm>

<DocAmend>Prijedlog uredbe</DocAmend>
<Article>Članak 12. – stavak 1. – točka a</Article>
	

	Tekst koji je predložila Komisija
	Izmjena

	(a)	dijeljenjem, objedinjavanjem i analiziranjem informacija dostupnih u sustavima izvješćivanja s brodova i drugim informacijskim sustavima kojima te agencije upravljaju ili kojima mogu pristupiti, u skladu sa svojim pravnim osnovama i ne dovodeći u pitanje vlasništvo država članica nad podacima;
	(a)	dijeljenjem, objedinjavanjem i analiziranjem podataka i informacija dostupnih u sustavima izvješćivanja s brodova i drugim informacijskim sustavima kojima te agencije upravljaju ili kojima mogu pristupiti, u skladu sa svojim pravnim osnovama i ne dovodeći u pitanje vlasništvo država članica nad podacima;


</Amend>
<Amend>Amandman		<NumAm>33</NumAm>

<DocAmend>Prijedlog uredbe</DocAmend>
<Article>Članak 12. – stavak 1. – točka c</Article>
	

	Tekst koji je predložila Komisija
	Izmjena

	(c)	izgradnjom kapaciteta davanjem smjernica i preporuka te utvrđivanjem najboljih primjera iz prakse, kao i osiguravanjem osposobljavanja i razmjene osoblja;
	(c)	izgradnjom kapaciteta davanjem smjernica i preporuka te utvrđivanjem i razmjenom najboljih primjera iz prakse, kao i osiguravanjem osposobljavanja i razmjene osoblja;


</Amend>
<Amend>Amandman		<NumAm>34</NumAm>

<DocAmend>Prijedlog uredbe</DocAmend>
<Article>Članak 12. – stavak 1. – točka d</Article>
	

	Tekst koji je predložila Komisija
	Izmjena

	(d)	unapređenjem razmjene informacija i suradnje na temu funkcija obalne straže, među ostalim analiziranjem operativnih izazova i novih rizika u području pomorstva;
	(d)	unapređenjem razmjene informacija i suradnje na temu funkcija obalne straže, među ostalim analiziranjem operativnih izazova i novih rizika u području pomorstva upotrebom, među ostalim, dostupnih digitalnih alata za simuliranje učinka nesreća kako bi se tijelima obalne straže pružila potpora u njihovu djelovanju;


</Amend>
<Amend>Amandman		<NumAm>35</NumAm>

<DocAmend>Prijedlog uredbe</DocAmend>
<Article>Članak 12. – stavak 1. – točka e</Article>
	

	Tekst koji je predložila Komisija
	Izmjena

	(e)	dijeljenjem kapaciteta planiranjem i provedbom višenamjenskih operacija te dijeljenjem sredstava i drugih resursa u mjeri u kojoj te agencije koordiniraju te aktivnosti i u kojoj su s njima suglasna nadležna tijela predmetnih država članica.
	(e)	dijeljenjem kapaciteta planiranjem i provedbom višenamjenskih operacija te dijeljenjem sredstava, opreme i ostalih resursa u mjeri u kojoj te agencije koordiniraju te aktivnosti i u kojoj su s njima suglasna nadležna tijela predmetnih država članica.


</Amend>
<Amend>Amandman		<NumAm>36</NumAm>

<DocAmend>Prijedlog uredbe</DocAmend>
<Article>Članak 12. – stavak 1. – točka ea (nova)</Article>
	

	Tekst koji je predložila Komisija
	Izmjena

	
	(ea)	dijeljenjem relevantnih istraživanja, trendova i tehnologija, uključujući umjetnu inteligenciju, na suradnički i fleksibilan način, kako bi se pronašla rješenja za probleme do kojih dolazi u različitim područjima;


</Amend>
<Amend>Amandman		<NumAm>37</NumAm>

<DocAmend>Prijedlog uredbe</DocAmend>
<Article>Članak 12. – stavak 1. – točka eb (nova)</Article>
	

	Tekst koji je predložila Komisija
	Izmjena

	
	(eb)	poboljšanjem suradnje radi prikupljanja podataka u svrhu znanstvenog istraživanja mora o morskim ekosustavima, fizičkoj oceanografiji, morskoj kemiji, morskoj biologiji, ribarstvu, bušenju i vađenju jezgre u oceanima za potrebe znanosti, geološkim i geofizičkim istraživanjima te ostalim aktivnostima;


</Amend>
<Amend>Amandman		<NumAm>38</NumAm>

<DocAmend>Prijedlog uredbe</DocAmend>
<Article>Članak 12. – stavak 1. – točka ec (nova)</Article>
	

	Tekst koji je predložila Komisija
	Izmjena

	
	(ec)	provedbom projekata suradnje s trećim zemljama radi poboljšanja pomorske sigurnosti, sprečavanja onečišćenja s brodova, pomorske zaštite i očuvanja morskog okoliša;


</Amend>
<Amend>Amandman		<NumAm>39</NumAm>

<DocAmend>Prijedlog uredbe</DocAmend>
<Article>Članak 12. – stavak 1. – točka ed (nova)</Article>
	

	Tekst koji je predložila Komisija
	Izmjena

	
	(ed)	poboljšanjem praćenja europskih voda radi otkrivanja nezakonitih ispuštanja otpada i mogućih izljeva nafte.


</Amend>
<Amend>Amandman		<NumAm>40</NumAm>

<DocAmend>Prijedlog uredbe</DocAmend>
<Article>Članak 12. – stavak 2.</Article>
	

	Tekst koji je predložila Komisija
	Izmjena

	2.	Ne dovodeći u pitanje ovlasti Upravnog odbora Agencije navedene u članku 15., precizni oblici suradnje u pogledu funkcija obalne straže između Agencije, Agencije za europsku graničnu i obalnu stražu i Europske agencije za kontrolu ribarstva utvrđuju se radnim dogovorom, u skladu s njihovim mandatima i financijskim pravilima koja se primjenjuju na te agencije. Takav dogovor odobravaju Upravni odbor Agencije, Upravni odbor Europske agencije za kontrolu ribarstva i Upravni odbor Agencije za europsku graničnu i obalnu stražu.
	2.	Ne dovodeći u pitanje ovlasti Upravnog odbora Agencije navedene u članku 15., precizni oblici suradnje u pogledu funkcija obalne straže između Agencije, Agencije za europsku graničnu i obalnu stražu i Europske agencije za kontrolu ribarstva utvrđuju se fleksibilnim radnim dogovorom, u skladu s njihovim mandatima i financijskim pravilima koja se primjenjuju na te agencije. Takav dogovor odobravaju Upravni odbor Agencije, Upravni odbor Europske agencije za kontrolu ribarstva i Upravni odbor Agencije za europsku graničnu i obalnu stražu.


</Amend>
<Amend>Amandman		<NumAm>41</NumAm>

<DocAmend>Prijedlog uredbe</DocAmend>
<Article>Članak 15. – stavak 1. – podstavak 1.</Article>
	

	Tekst koji je predložila Komisija
	Izmjena

	Upravni odbor sastavljen je od po jednog predstavnika svake države članice i četiri predstavnika Komisije, pri čemu svi imaju pravo glasa.
	Upravni odbor sastavljen je od po jednog predstavnika svake države članice, četiri predstavnika Komisije i jednog predstavnika Europskog parlamenta. Pravo glasa imaju samo predstavnici država članica i Komisije.


</Amend>
<Amend>Amandman		<NumAm>42</NumAm>

<DocAmend>Prijedlog uredbe</DocAmend>
<Article>Članak 15. – stavak 2.</Article>
	

	Tekst koji je predložila Komisija
	Izmjena

	2.	Svaka država članica i Komisija imenuju svoje članove Upravnog odbora kao i zamjenika koji će predstavljati člana u slučaju njegovog ili njezinog odsustva.
	2.	Svaka država članica, Komisija i Europski parlament imenuju svoje članove Upravnog odbora kao i zamjenika koji će predstavljati člana u slučaju njegovog ili njezinog odsustva.


</Amend>
<Amend>Amandman		<NumAm>43</NumAm>
<DocAmend>Prijedlog uredbe</DocAmend>
<Article>Članak 41. – stavak 1.</Article>
	

	Tekst koji je predložila Komisija
	Izmjena

	1.	Najkasnije pet godina od [datuma stupanja na snagu] i svakih pet godina nakon toga Komisija provodi evaluaciju u kojoj se posebno ocjenjuju utjecaj, djelotvornost i učinkovitost Agencije i njezinih radnih praksi. Evaluacijom se posebno ocjenjuje moguća potreba za izmjenom mandata Agencije, kao i financijski učinci svake takve izmjene.
	1.	Najkasnije pet godina od [datuma stupanja na snagu] i svakih pet godina nakon toga Komisija provodi evaluaciju u kojoj se posebno ocjenjuju utjecaj, djelotvornost i učinkovitost Agencije i njezinih radnih praksi, uključujući njezinu suradnju s ostalim agencijama EU-a, a posebno agencijama navedenima u članku 12. Evaluacijom se posebno ocjenjuje moguća potreba za izmjenom mandata Agencije, uključujući način za poboljšanje suradnje s ostalim agencijama EU-a, kao i financijski učinci svake takve izmjene.


</Amend>

</RepeatBlock-Amend>

